Document ID: 32009R0452

KOMISSION ASETUS (EY) N:o 452/2009,
annettu 29 päivänä toukokuuta 2009,
neuvoston asetuksen (EY) N:o 1255/1999 soveltamista koskevista yksityiskohtaisista säännöistä kerman, voin ja voiöljyn myyntiä yhteisön markkinoilla koskevien toimenpiteiden osalta annetun asetuksen (EY) N:o 1898/2005 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus) ja erityisesti sen 43 artiklan, 101 artiklan ja 192 artiklan yhdessä sen 4 artiklan kanssa,
sekä katsoo seuraavaa:
(1)
Komission asetuksessa (EY) N:o 1898/2005 (2) vahvistetaan eräiden maitotuotteiden myyntiä koskevan tukijärjestelmän soveltamista koskevat yksityiskohtaiset säännöt. Kyseinen järjestelmä, josta säädetään asetuksen (EY) N:o 1234/2007 101 artiklassa, on lakkautettu yhteisen maatalouspolitiikan muuttamisesta asetuksia (EY) N:o 247/2006, (EY) N:o 320/2006, (EY) N:o 1405/2006, (EY) N:o 1234/2007, (EY) N:o 3/2008 ja (EY) N:o 479/2008 muuttamalla sekä asetukset (ETY) N:o 1883/78, (ETY) N:o 1254/89, (ETY) N:o 2247/89, (ETY) N:o 2055/93, (EY) N:o 1868/94, (EY) N:o 2596/97, (EY) N:o 1182/2005 ja (EY) N:o 315/2007 kumoamalla 19 päivänä tammikuuta 2009 annetulla neuvoston asetuksella (EY) N:o 72/2009 (3).
(2)
Tässä yhteydessä ja kustannustehokkaampien myyntikanavien löytämiseksi interventiovoille sekä yksinkertaistamisen vuoksi olisi poistettava myös säännökset, jotka koskevat myyntiä interventiovarastoista konditoriatuotteissa, jäätelöissä ja muissa elintarvikkeissa käyttöä varten.
(3)
Sen vuoksi asetus (EY) N:o 1898/2005 olisi kumottava.
(4)
Asetuksen (EY) N:o 1234/2007 101 artikla poistetaan asetuksella (EY) N:o 72/2009 1 päivästä heinäkuuta 2009 alkaen. Sen vuoksi asetus (EY) N:o 1898/2005 olisi kumottava samasta päivästä alkaen. Asetuksen (EY) N:o 1898/2005 78 artiklassa säädetään kuitenkin, että voi voidaan ottaa haltuun aikaisintaan todistuksessa ilmoitettua kalenterikuukautta edeltävän kuukauden kahdentenakymmenentenä päivänä ja viimeistään todistuksessa ilmoitettua kalenterikuukautta seuraavan kuukauden kymmenentenä päivänä. Jotta toimijat voisivat käyttää kokonaan todistukset, jotka ovat voimassa kesäkuun 2009 loppuun saakka, olisi jatkettava asetuksen (EY) N:o 1898/2005 IV luvun soveltamista kyseisiin todistuksiin.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetus (EY) N:o 1898/2005.
Mainitun asetuksen IV luvun soveltamista kuitenkin jatketaan, ja tukea voidaan maksaa voin toimituksille, jotka toteutetaan kesäkuun 2009 loppuun saakka voimassa olevien todistusten perusteella.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 2009.

Labels: 0
3
17
19